

Годишен отчет за дейността на читалището

през 2021г.

В една трудна година, нестабилността в условия на пандемия се отразиха и в дейността на Народно читалище „Благой Попов-1927” с. Дрен. То се отчита по изпълнението на задачите от основните насоки за развитие на читалищната дейност и Културен календар за 2021/22 година.

Основни задачи:

• Да опазва културно-историческото наследство и националните традиции

• Да спомага изграждането на ценностната система у децата и младежите

• Да поддържа и обогатява материалната база

• Да разработва и реализира инициативи /проекти/ за общност, но и местно развитие и финансиране на читалищната дейност

• Да подържа активно сътрудничество между читалищата на територията на общината и страната

• Обогатяване на библиотечния фонд чрез закупуване на нова литература, участия в проекти и дарения.

**Дейности:**

1. **Библиотечна и информационна дейност**

През изтеклата 2021 година бяха регистрирани 11 читатели, общият брой на посещенията в библиотеката бяха 150, като 100 за дома, 15 в читалнята и 35 за ползването на компютър.

Чрез табла и витрини се изнасяше информация за ново за културният живот на библиотеката и за услугите, които предлага на потребителите.

Започна изпращането на желаните книги и автори от читатели чрез социални мрежи.

Библиотеката рекламира дейността си и тази на читалището чрез рекламни покани и обяви за предстоящите мероприятия.

През отчетената година са раздадени 10 тома библиотечни документи. От тях 5 тома художествена литература и 5 отраслова литература за деца.

През годината за фонда на библиотеката са дарени 213 тома.

Към 31.12. 2021 г. нашата библиотека разполага с 16884 тома библиотечни документи.

Библиотечните мероприятия, които организираме са в полза на децата и учениците, а именно Писмо до „Дядо Коледа”

2. **Културно- масова работа**

Културно-масовата работа през годината беше насочена предимно към утвърдени празници, бележити дати, чествания и годишнини.

Традиционният Детски фолклорен фестивал с международно участие „Слънце иде....” тази година отбеляза юбилей 20 години.

Всички инициативи в читалището се случват с активна взаимна работа с „Егрека“ център за занаяти, кметство село Дрен, община Радомир, местното училище, детската градина, пенсионерски клуб, с помощта на самодейци доброволци и членове на НЧ като пример за екипна работа.

3. **Художествено-творческа дейност**

В читалището развиват своя талант и умения деца и възрастни. Ръководител на танцовият състав „Ритми – Дрен” е Радослав Новаков. Танцьорите имаха възможност да покажат своите умения доста оскъдно.

Певческата женска фолклорна група участва в 70 годишнината на проф. Емил Попов при откриването на изложба в „Дрен Арт“ център и ученици.

Всяка една от групите или състави участва заедно и по-отделно в различни концерти празници организирани от читалището- Бабин ден (съвместно с Пенсионерски клуб); Трифон Зарезан; Баба Марта- Конкурс за мартеница; Трети март; по повод 8-ми март Деня на жената с децата от ЦНСТ 1 и 2 изработихме поздравителни картички за техните учителки и възпитателки, Пролет в Дрен беше съвместен проект с кмета на селото Пламен Рударски, кмета на Община Радомир и Егрека център за занаяти, в него взеха активно участие танцовия състав“ Ритми – Дрен“, членове от пенсионерския клуб, наши гости бяха танцьори и певци от Ансамбъл „Пирин“; Деня на народните будители, Годишнина от кончината на Христо Ботев и Васил Левски (съвместно с ОУ ”Христо Ботев” село Дрен. Гордеем се с нашите самодейци и не пропускаме да популяризираме техните успехи на всякъде, а те пък разнасят славата на читалището и селото с магична сила.

Не можем да пренебрегнем и „Арт работилницата” на центъра за занаяти Егрека благодарение на които бяха изработени всички декори за различните мероприятия и концерти в читалището. За Цветница и Лазаров ден на естрадата в парка омесихме най вкусната питка. Леля Цецка отправи своя християнски поздрав и си тръгнахме с върбови клонки за здраве и благодат. Боядисвахме яйца по стара българска традиция в двора на черквата. За поредна година на Великден се проведе традиционния конкурс за писани яйца и вкусни козунаци, децата си тръгнаха с много грамоти и награди. За 24 май -тържествено честване на естрадата излязоха млади таланти със стихове и песни.

Но макар да беше богата палитрата от празници и мероприятия искам да отбележа Дренското лято 2021г, което беше шедьовър и перлата в короната на празниците в Дрен. Селото се изпълни със звезди и гости, които сипеха своите поздрави от всякъде и от цял свят. Мими Иванова и Развигор Попов с тяхната талантлива ученичка, която жъне успехи по наши и международни сцени., Орлин Горанов, Влади - Въргала и неговия филм „Шменти капели“, Христина Маркова, Юри Крумов, Брано и Гери с техните невероятно талантливи деца очароваха и най малката ни публика , в която посяха зрънцето любов към театъра и минути след всяко представление събираха група в парка и правеха театър. От сутрин до вечер- естрадата беше пълна с гости, деца, звезди и настроение.

Именно една такава форма на работа в читалището е идеята за лятна занималня. Жени и Деси от Етно Арт Център активно участваха с теми като нарисувай лято, изработиха украсата за нашата коледна елха от натурални, природни материали, посрещнахме дядо коледа с много настроение, стихове и песни.

Читалищното настоятелство през изминалата година се стремеше да разнообрази делниците и празниците на населението в Дрен във времето на изолация и пандемия. Наши специални гости бяха Васко Лазаров, Станислав Тренев – певци и танцьори.

Най малката градивна клетка на обществото е семейството -там където се възпитава любов към традиции , обичаи, пресъздадохме и заснехме ден на християнското семейство., за 3 ти март и урок по родолюбие.

Без да мислим, че сме направили всичко възможно и сме постигнали изключителни резултати, можем спокойно да кажем, че в обикновените делници и празници работихме за хората, и че за постигане на още по-добри резултати разчитаме на всички вас, членовете на читалищното настоятелство, самодейците и доброволци.

Председател:

/Нели Ватрачка/